ટામેટા સૂપ, સલાડ અને સોસમાં (મેનેજમેન્ટની ભાષામાં ૩-S of Tomatoes !) વધુ વપરાય છે. આમ તો વર્ષોથી અમે લગ્નપ્રસંગો અને શતાબ્દી જેવી ટ્રેનોમાં ટામેટાનો પાણી જેવો લોટ મિશ્રિત સૂપ પીધો છે. ભાવ તો હવે વધ્યા. હવે લગ્નો અને શતાબ્દીમાં શું થશે એ માટે કલ્પના કરવાની ખાસ જરૂર નથી. આપણે ત્યાં લોકશાહી છે એટલે લોકો પોતાની ઈચ્છા મુજબના સૂપ બનાવી શકે છે. લગ્નના મેન્યુમાં જયારે કેટલી આઇટમ છે એનો આંકડો વધારે મહત્વનો હોય ત્યારે ટોમેટો સુપમાં ટોમેટો છે કે કેમ એ પૂછવું મુર્ખામી છે. હવે ટામેટાના ભાવ જોતાં મેન્યુમાં ટોમેટો સૂપ રાખનાર બ્રોકોલી આલમંડ સૂપ રાખનાર જેટલી જ હોંશિયારી મારી શકશે.